Nasu Abdulaziz er eins og hver annar ungur maður í Nígeríu . Hann er mikill fótboltaáhugamaður og hefur gaman af hjólreiðum . En aðstæður hans eru einnig óvenjulegar þar sem hann berst fyrir rétti sínum til heimilis . Hann er einn þeirra sem er á bréfalista Amnesty International í ár . „ Daginn eftir réðst sérsveit Lagos enn á ný inn í samfélagið , hleypti af byssuskotum og beitti táragasi . Í ringulreiðinni flúðu íbúarnir skelfingu lostnir og sumir stukku út í nærliggjandi lón og drukknuðu . Talið er að níu manns hafi látið lífið og 15 er enn saknað . Á endanum urðu 30 þúsund manns heimilislausir og neyddust til að búa í bátum , undir brúm eða hjá vinum og ættingjum . Nasu missti heimili sitt en hann heldur enn í vonina . Hann hefur gengið til liðs við Bandalag fátækrahverfa og óformlegra byggða í Nígeríu , fjöldahreyfingu fólks sem leggur allt í sölurnar til að tryggja réttinn til heimilis , “ segir á vef Íslandsdeildar Amnesty International . Á hverju ári í kringum alþjóðlega mannréttindadaginn 10. desember safnast milljónir bréfa , korta , SMS-ákalla og undirskrifta í gegnum alþjóðlegu mannréttindasamtökin Amnesty International þar sem skorað er á stjórnvöld að gera umbætur í mannréttindamálum . „ Þessi einstaki samstöðumáttur skilar raunverulegum breytingum í lífi þeirra sem minnst mega sín . Áhverju ári eru samviskufangar leystir úr haldi , fangar hljóta mannúðlegri meðferð , þolendur pyndinga sjá réttlætinu fullnægt , fangar á dauðadeild eru náðaðir eða ómannúðlegri löggjöf breytt , “ segir í tilkynningu frá Amnesty á Íslandi .